9. ΝΟΜΟΣ υπ’ αριθ. 1555 της 26 Μαρτ./14 Ιουλ. 1944 (ΦΕΚ Α΄  142) Περί της αρμοδιότητος των οργάνων διοικήσεως των Λιμενικών Ταμείων κλπ. ΄Αρθρ.1.-Τα κατά τας κειμένας διατάξεις χρηματικά όρια δι’ ων προσδιορίζεται η αρμοδιότης των οργάνων διοικήσεως των Λιμενικών Ταμείων, του Οργανισμού Λιμένος Πειραιώς και του Ειδικού Ταμείου Μηχανημάτων Λιμενικών Έργων ως και των αρχών των ασκουσών επί τούτων την εποπτείαν και τον έλεγχον, δύνανται ν’ αυξομειώνται αναλόγως των κρατουσών εκάστοτε οικονομικών συνθηκών δια κοινών αποφάσεων των επί της Συγκοινωνίας και των Οικονομικών Υπουργών. Άρθρ.2.-Εις τον τεχνικόν Διευθυντήν προϊστάμενον του Ειδικού Ταμείου Μηχανημάτων Λιμενικών Έργων δύνανται να χορηγώνται κατόπιν κοινής αποφάσεως των Υπουργών Οικονομικών και Συγκοινωνίας έξοδα παραστάσεως μη δυνάμενα να υπερβώσι τα εκάστοτε χορηγούμενα τοιαύτα εις τους Διευθυντάς των Κεντρικών Υπηρεσιών των Υπουργείων. 